Source: https://lege5.ro/Gratuit/gm4dqnrq/legea-nr-650-2002-pentru-aprobarea-ordonantei-guvernului-nr-99-2000-privind-comercializarea-produselor-si-serviciilor-de-piata
Timestamp: 2018-05-21 18:46:47+00:00

Document:
Legea nr. 650/2002 pentru aprobarea Ordonanței Guvernului nr. 99/2000 privind comercializarea produselor și serviciilor de piață - Lege5 Online
Legea nr. 650/2002 pentru aprobarea Ordonanței Guvernului nr. 99/2000 privind comercializarea produselor și serviciilor de piață
Se aprobă Ordonanța Guvernului nr. 99 din 29 august 2000 privind comercializarea produselor și serviciilor de piață, adoptată în temeiul art. 1 lit. C pct. 2 din Legea nr. 125/2000 privind abilitarea Guvernului de a emite ordonanțe și publicată în Monitorul Oficial al României, Partea I, nr. 424 din 1 septembrie 2000, cu următoarele modificări și completări:
Prezenta ordonanță stabilește principiile generale privind desfășurarea activității comerciale și urmărește dezvoltarea rețelei de distribuție a produselor și serviciilor de piață, cu respectarea principiilor liberei concurențe, protecției vieții, sănătății, securității și intereselor economice ale consumatorilor, precum și a mediului."
2. Literele c), e), f) și g) ale articolului 2 vor avea următorul cuprins:
g) susținerea și ocrotirea activității comerciale și de prestări de servicii de piață în zonele defavorizate."
3. Alineatul (1) și literele a), d), h), i) și j) ale alineatului (3) ale articolului 3 vor avea următorul cuprins:
h) mărfurile vândute către vizitatori, în cadrul festivalurilor, târgurilor, saloanelor sau al altor manifestări expoziționale, cu condiția ca acestea să facă obiectul manifestărilor respective;
i) produsele confiscate și valorificate conform dispozițiilor legale în vigoare;
j) produsele și serviciile de piață reglementate prin acte normative speciale."
a) consumator - orice persoană fizică sau grup de persoane fizice constituite în asociații, care cumpără, dobândește, utilizează ori consumă produse sau servicii în afara activității profesionale;
b) comerciant - persoana fizică sau juridică autorizată să desfășoare activități de comercializare a produselor și serviciilor de piață;
c) comerț cu ridicata/de gros - activitatea desfășurată de comercianții care cumpără produse în cantități mari în scopul revânzării acestora în cantități mai mici altor comercianți sau utilizatori profesionali și colectivi;
d) comerț cu amănuntul/de detail - activitatea desfășurată de comercianții care vând produse, de regulă, direct consumatorilor pentru uzul personal al acestora;
e) comerț de gros cash and carry/formă de comerț cu autoservire pe bază de legitimație de acces - activitatea desfășurată de comercianții care vând mărfuri prin sistemul de autoservire către persoane juridice sau persoane fizice autorizate și asociații familiale autorizate conform legii, înregistrate în baza de date a vânzătorului, în scopul revânzării și/sau prelucrării, precum și al utilizării acestora ca produse consumabile;
h) exercițiu comercial - una sau mai multe activități de comercializare cu ridicata, cu amănuntul, de tip cash and carry, de alimentație publică, precum și a serviciilor desfășurate de un comerciant. Obiectul activităților de comercializare îl constituie produsele și serviciile cuprinse în anexa nr. 3 la prezenta ordonanță;
k) suprafață de vânzare - suprafață destinată accesului consumatorilor pentru achiziționarea produsului/serviciului, expunerii produselor oferite, plății acestora și circulației personalului angajat pentru derularea activității. Nu constituie suprafețe de vânzare cele destinate depozitării și păstrării mărfurilor, producției, birourilor și anexelor;
n) structură de vânzare cu suprafață mare - structură de vânzare având o suprafață de vânzare mai mare de 1.000 m2;
o) centru comercial - structura de vânzare cu suprafață medie sau mare în care se desfășoară activități de comercializare cu amănuntul de produse, servicii de piață și de alimentație publică, ce utilizează o infrastructură comună și utilități adecvate. Suprafața de vânzare a unui centru comercial este rezultată din suma suprafețelor de vânzare cu amănuntul de produse și servicii de piață și de alimentație publică cuprinse în acesta;
p) comerț în zone publice - activitatea de comercializare a produselor și serviciilor, desfășurată permanent sau sezonier în piețe, târguri, oboare, pasaje publice, porturi, aeroporturi, gări, autogări, drumuri publice și străzi sau orice zonă de altă natură destinată folosinței publice."
(1) Orice exercițiu comercial se desfășoară numai de către comercianți autorizați în condițiile legii.
b) să fi desfășurat cel puțin 2 ani de activitate profesională de comercializare de produse alimentare și/sau de alimentație publică și să fi absolvit un curs de noțiuni fundamentale de igienă, organizat în conformitate cu dispozițiile legale în vigoare."
(1) Comerțul în zone publice se desfășoară în structuri de vânzare cu sediu fix sau ambulant.
(2) Exercitarea activității de comercializare în zone publice este supusă acordului autorităților administrațiilor publice locale sau ale sectoarelor municipiului București, după caz, cu respectarea regulamentelor proprii ale acestora și a planurilor de urbanism.
(3) Prevederile alin. (2) se aplică și în cazul transferului, mutării sau extinderii unui exercițiu comercial, precum și în cazul modificărilor aduse structurii de vânzare."
8. Articolele 7, 8 și 9 se abrogă.
d) se încalcă dispozițiile prezentei ordonanțe."
Structurile de vânzare cu amănuntul și cele în care se prestează servicii de piață pot fi deschise publicului în toate zilele săptămânii. Fiecare comerciant își stabilește orarul de funcționare cu respectarea prevederilor înscrise în legislația muncii și cu condiția respectării reglementărilor în vigoare privind liniștea și ordinea publică și în conformitate cu solicitările autorităților administrației publice locale privind continuitatea unor activități comerciale sau de prestări de servicii, în funcție de necesitățile consumatorilor."
Orarul de funcționare se afișează la intrarea în unitate, în mod vizibil din exterior, comerciantul fiind obligat să asigure respectarea acestuia."
Structurile de vânzare cu amănuntul din sectorul alimentar nu pot fi închise mai mult de două zile consecutive, cu excepția unor cauze obiective de nefuncționare."
Autoritățile administrației publice asigură dezvoltarea armonioasă a rețelei și tipurilor de distribuție și promovarea întreprinderilor mici și mijlocii cu activitate de comercializare a produselor și serviciilor de piață."
14. Literele a), b), e), f) și h) ale alineatului (1), litera b) a alineatului (2), literele a) și d) ale alineatului (5) și alineatul (6) ale articolului 14 vor avea următorul cuprins:
d) criteriile de atribuire a amplasamentelor structurilor de vânzare;
(6) În scopul promovării și protejării activității comerciale în zonele periferice ale orașelor, precum și în zonele rurale, montane sau defavorizate, autoritățile administrației publice locale, prin hotărâri ale consiliilor locale, pot acorda, în condițiile legii, înlesniri la plata impozitelor și taxelor datorate bugetelor locale."
Pentru zone sau edificii cu valoare arhitectonică, istorică sau arheologică și pentru zone turistice, autoritățile administrației publice locale pot acorda, în limita competențelor legale, facilități financiare comercianților care contribuie prin efort propriu la reabilitarea sau la restaurarea acestora."
16. Articolul 16 va avea următorul cuprins:
(1) Autoritățile administrației publice, camerele de comerț și industrie și societățile comerciale, precum și alte persoane fizice sau juridice interesate pot să organizeze cursuri de pregătire și perfecționare profesională în domeniul comercializării produselor și serviciilor de piață prevăzute în anexa nr. 3, cu condiția ca acestea să fie autorizate conform legislației în vigoare.
(2) Cursul profesional va conține ca obiecte de studiu materii adecvate pentru a garanta însușirea normelor și reglementărilor cu privire la sănătatea, securitatea și informarea consumatorilor, la comercializarea produselor și serviciilor de piață, precum și însușirea noțiunilor fundamentale de igienă."
17. Articolul 17 se abrogă.
18. După articolul 17, se introduce articolul 171 cu următorul cuprins:
Examinarea și avizarea implantării structurilor de vânzare cu suprafață mare se vor realiza pe baza criteriilor elaborate de către ministerul cu atribuții în domeniul comerțului interior."
e) vânzări ale produselor destinate satisfacerii unor nevoi ocazionale ale consumatorului, după ce evenimentul a trecut și este evident că produsele respective nu mai pot fi vândute în condiții comerciale normale;
i) vânzarea produselor cu caracteristici identice, ale căror prețuri de reaprovizionare s-au diminuat."
Este interzis oricărui comerciant să ofere sau să vândă produse în pierdere, cu excepția situațiilor prevăzute la art. 18 lit. a)-c), e)-i), precum și în cazul produselor aflate în pachete de servicii. Prin vânzare în pierdere, în sensul prezentei ordonanțe, se înțelege orice vânzare la un preț egal sau inferior costului de achiziție, astfel cum acesta este definit în reglementările legale în vigoare."
21. Literele a), b), d), e) și g) ale articolului 20 vor avea următorul cuprins:
g) deteriorarea gravă, din cauza unor calamități sau acte de vandalism, a unei părți sau, după caz, a întregului stoc de produse, exclusiv cele alimentare."
22. Articolul 21 va avea următorul cuprins:
(1) Vânzările de lichidare sunt supuse notificării în baza unui inventar detaliat al mărfurilor de lichidat întocmit de comerciant, care este obligat să justifice cu documente legale proveniența produselor respective. Notificarea se face la primăria localității în a cărei rază teritorială este amplasată structura de vânzare sau, după caz, la primăriile sectoarelor municipiului București, cu cel puțin 15 zile înainte de începerea vânzărilor de lichidare în situațiile prevăzute la art. 20 lit. a), d) și e) și cu cel puțin 5 zile înainte de începerea vânzărilor de lichidare în situațiile prevăzute la art. 20 lit. b), c), f) și g). Perioada pentru care se notifică vânzările de lichidare este de maximum:
a) 90 de zile pe an pentru cazurile prevăzute la art. 20 lit. a) și f);
b) 60 de zile pe an pentru cazurile prevăzute la art. 20 lit. b), d), e) și g);
c) 15 zile pe an pentru cazurile prevăzute la art. 20 lit. c).
(2) La cererea organelor de control abilitate comerciantul este obligat să justifice cu documente legale situația care a motivat vânzarea de lichidare, în termen de maximum 10 zile de la finalizarea operațiunilor de lichidare pentru situațiile prevăzute la art. 20 lit. a)-d), f) și g) și, respectiv, de maximum 45 de zile în cazul situațiilor prevăzute la art. 20 lit. e).
(3) Orice anunț sau altă formă de publicitate privind vânzarea de lichidare trebuie să specifice în mod obligatoriu data de debut a vânzării și durata acesteia, precum și sortimentul de mărfuri supus vânzării de lichidare, în cazul în care operațiunea nu se referă la totalitatea produselor din structura de vânzare."
23. Articolul 22 va avea următorul cuprins:
(2) Pot face obiectul vânzărilor de lichidare numai produsele care fac parte din stocul structurii de vânzare și a căror contravaloare a fost achitată de comerciant la data depunerii/transmiterii notificării sau a emiterii hotărârii judecătorești prevăzute la art. 20 lit. b) sau la data evenimentelor prevăzute la art. 20 lit. g)."
Vânzarea de soldare este orice vânzare însoțită sau precedată de publicitate și anunțată sub denumirea «soldare/soldări/solduri» și care, printr-o reducere de prețuri, are ca efect vânzarea accelerată a stocului de mărfuri sezoniere dintr-o structură de vânzare cu amănuntul."
Vânzările de soldare se pot efectua numai în cursul a două perioade pe an, cu o durată maximă de câte 45 de zile fiecare, cu condiția ca produsele propuse pentru soldare să fie achitate furnizorului de către comerciant cu cel puțin 30 de zile înaintea datei de debut a perioadei de vânzări de soldare și oferite spre vânzare în mod obișnuit înaintea acestei date."
Stocul de produse propus pentru soldare trebuie să fie constituit în prealabil în structura de vânzare respectivă, în spațiile de vânzare și depozitele structurii de vânzare, precum și, după caz, în unul sau mai multe depozite ale comerciantului, cu cel puțin 15 zile înainte de data de debut a vânzării de soldare, și nu va fi reînnoit după constituire sau în cursul vânzărilor de soldare."
Vânzarea de soldare trebuie să aibă loc în structurile de vânzare în care produsele respective erau vândute în mod obișnuit."
Documentele legale justificative care atestă că stocul de produse propus pentru soldare a fost constituit cu cel puțin 15 zile înainte de data de debut a vânzării de soldare și achitat cu cel puțin 30 de zile înainte de această dată vor fi păstrate pentru a putea fi prezentate, ori de câte ori este nevoie, organelor de control abilitate. Dovada achitării contravalorii produselor supuse vânzării de soldare rezultă din examinarea actelor contabile."
29. Litera b) a alineatului (1) al articolului 29 va avea următorul cuprins:
b) perioada 1 august - 31 octombrie inclusiv, pentru produsele de primăvară-vară."
30. Alineatul (2) al articolului 30 va avea următorul cuprins:
(2) Orice anunț sau altă formă de publicitate privind soldarea trebuie să specifice obligatoriu data de debut a vânzării de soldare și durata acesteia, precum și sortimentul de mărfuri supus soldării în cazul în care operațiunea de soldare nu se referă la totalitatea produselor din structura de vânzare."
31. Articolul 31 va avea următorul cuprins:
Vânzările efectuate în structuri denumite magazin de fabrică sau depozit de fabrică sunt vânzările din producția proprie, efectuate direct consumatorilor de către producători, aceștia îndeplinind obligațiile ce revin oricărui comerciant care desfășoară comerț cu amănuntul. Vânzările cu preț redus prin magazin sau depozit de fabrică nu sunt supuse notificării."
În cadrul vânzărilor definite la art. 31, cu excepția produselor alimentare, producătorii pot practica vânzări cu preț redus pentru acea parte din producția lor care îndeplinește următoarele condiții asupra cărora consumatorii au fost informați:
c) reprezintă stocul din producția sezonului anterior rămas nevândut."
a) să nu fie efectuată în pierdere;
(2) În sensul prezentei ordonanțe, nu sunt considerate vânzări promoționale:
b) acțiunile de lansare de produse/servicii noi pe piață."
34. Partea introductivă și literele a) și d) ale alineatului (1) al articolului 35 vor avea următorul cuprins:
(1) Vânzările cu preț redus prevăzute la art. 18, astfel cum sunt definite de prezenta ordonanță, atunci când consumatorii sunt anunțați despre o reducere de prețuri care comportă o comparație exprimată în cifre, sunt supuse următoarelor reguli de fixare și publicitate a prețurilor:
a) Orice comerciant care anunță o reducere de preț trebuie să o raporteze la prețul de referință practicat în același spațiu de vânzare pentru produse sau servicii identice. Prețul redus trebuie să fie inferior prețului de referință. Prețul de referință reprezintă cel mai scăzut preț practicat în același spațiu de vânzare în perioada ultimelor 30 de zile, înainte de data aplicării prețului redus.
- fie prin mențiunile «preț nou», «preț vechi» lângă sumele corespunzătoare;
- fie prin menționarea procentului de reducere și a prețului nou care apare lângă prețul anterior, barat."
35. Articolul 36 va avea următorul cuprins:
Vânzarea la distanță este acea formă de vânzare cu amănuntul care se desfășoară în lipsa prezenței fizice simultane a consumatorului și a comerciantului, în urma unei oferte de vânzare efectuate de acesta din urmă, care, în scopul încheierii contractului, utilizează exclusiv tehnici de comunicație la distanță."
36. Articolele 37-41 se abrogă.
(2) Vânzarea prin rețele (multilevel marketing) este o formă a vânzării directe prin care produsele și serviciile sunt oferite consumatorilor prin intermediul unei rețele de vânzători direcți care primesc un comision atât pentru vânzările proprii, cât și pentru vânzările generate de rețelele de vânzători direcți pe care i-au recrutat personal."
b) faptul de a propune unei persoane să colecteze adeziuni sau să se înscrie pe o listă, făcând-o să spere câștiguri financiare rezultate din creșterea numărului de persoane recrutate sau înscrise."
39. Alineatul (2) al articolului 45 va avea următorul cuprins:
(2) Comercianții care efectuează vânzări în afara spațiilor comerciale răspund civil față de efectele activității vânzătorilor direcți."
40. Articolul 46 va avea următorul cuprins:
Comercianții sunt obligați să elibereze legitimații pentru vânzătorii direcți, angajați în acest sistem de vânzare. Legitimațiile trebuie să conțină numele, prenumele și fotografia vânzătorului, denumirea și sediul comerciantului, semnătura administratorului/directorului și vor fi vizate trimestrial. Legitimațiile vor fi retrase imediat ce deținătorii acestora își pierd calitatea de vânzători direcți."
41. Articolul 47 va avea următorul cuprins:
Vânzătorii direcți, angajați în acest sistem de vânzare, sunt obligați să se legitimeze înaintea prezentării produselor/serviciilor oferite, precum și la solicitarea consumatorilor."
42. Articolul 48 va avea următorul cuprins:
(2) Loteriile publicitare sunt admise numai în condițiile în care participanților nu le este impusă în contrapartidă nici o cheltuială directă sau indirectă, suplimentară achiziționării produsului/serviciului.
(3) Cheltuielile efectuate de către participanți pentru achiziționarea de efecte și servicii poștale și pentru tarifele telefonice normale, referitoare la participarea la loteria publicitară, nu intră sub incidența alin. (2)."
43. Articolul 49 se abrogă.
44. Articolul 50 va avea următorul cuprins:
(1) În privința câștigurilor puse în joc în cadrul unei loterii publicitare, anunțurile de prezentare a acesteia vor preciza natura, numărul și valoarea comercială a respectivelor câștiguri, precum și următoarea mențiune: «regulamentul de participare/desfășurare este disponibil în mod gratuit oricărui solicitant.» În acest scop se va menționa adresa sau numărul de telefon la care solicitarea poate fi transmisă, respectiv făcută.
(2) În regulament se va preciza obligația organizatorului loteriei publicitare de a face publice numele câștigătorilor și câștigurile acordate."
45. Articolul 51 va avea următorul cuprins:
(1) Regulamentul și/sau orice alt document în baza căruia urmează să se desfășoare loteria publicitară trebuie să fie autentificat și depus la un notar public înainte de începerea operațiunii. În scopul prevenirii desfășurării unor jocuri de noroc deghizate organizatorul va depune un exemplar al regulamentului și/sau al documentului autentificat, după caz, la Direcția generală de administrare a veniturilor publice și a monopolurilor din cadrul Ministerului Finanțelor Publice, până la data începerii loteriei publicitare.
(2) Pentru a verifica corecta desfășurare a loteriei publicitare respective reprezentanții Autorității Naționale pentru Protecția Consumatorilor, Ministerului Finanțelor Publice și Ministerului de Interne pot solicita organizatorilor de loterii publicitare regulamentul de desfășurare a acestora, precum și un exemplar al anunțurilor adresate publicului, caz în care organizatorii vor prezenta această documentație în termen de 5 zile de la data solicitării."
46. Articolul 54 va avea următorul cuprins:
Nu sunt asimilate loteriei publicitare concursurile în cadrul cărora premiile sunt câștigate exclusiv datorită abilității, cunoștințelor și perspicacității participanților, câștigătorul fiind desemnat în funcție de valoarea prestației sale."
47. După articolul 54 se introduce articolul 541 cu următorul cuprins:
Nu este asimilată loteriei publicitare și este considerată practică comercială permisă alocarea de premii în mod aleator, înainte de oferirea la vânzare a produselor/serviciilor și atribuirea câștigurilor la achiziționarea produselor/serviciilor, chiar dacă intrarea în posesie a premiilor are loc la o dată ulterioară."
c) produsele sau serviciile a căror valoare este de până la 10% din prețurile de vânzare/tarifele produselor/serviciilor achiziționate de către consumatori;"
51. Litera a) a punctului 1 al articolului 59 va avea următorul cuprins:
a) fiecare produs și fiecare serviciu să poată fi achiziționat și separat la prețul practicat în cadrul aceleiași suprafețe de vânzare;"
52. Articolul 61 va avea următorul cuprins:
Orice vânzare forțată este interzisă. Expedierea unui produs sau prestarea unui serviciu către o persoană se face numai în baza unei comenzi prealabile din partea acesteia."
53. Alineatul (3) al articolului 64 va avea următorul cuprins:
(3) Se interzice introducerea pe piață a produselor, dacă acestea nu sunt însoțite de documentele de angajare ale producătorului/importatorului referitoare la calitatea și securitatea acestora, emise conform reglementărilor legale în vigoare."
54. Litera a) a articolului 67 va avea următorul cuprins:
a) proprietățile produsului, inclusiv compoziția, instrucțiunile de montare și punere în funcțiune, de utilizare, de întreținere și de depozitare, service-ul necesar pe durata medie de utilizare a produsului;"
55. Articolul 71 va avea următorul cuprins:
La vânzarea produsului sau la prestarea serviciului comerciantul ori, după caz, prestatorul trebuie să aducă cu bună-credință la cunoștință consumatorului, la solicitarea acestuia, pe lângă informațiile furnizate prin etichetare, marcare și ambalare și informații corecte și utile privind caracteristicile produsului sau serviciului, condițiile de vânzare și modul de utilizare."
56. Punctul B al capitolului VI va avea următorul titlu:
B. Obligația indicării prețurilor/tarifelor"
57. Alineatele (1) și (2) ale articolului 74 vor avea următorul cuprins:
(2) Prețurile de vânzare, prețurile pe unitatea de măsură și tarifele practicate se indică în mod vizibil, lizibil și fără echivoc prin marcare, etichetare și/sau afișare."
58. Articolul 80 va avea următorul cuprins:
1. desfășurarea oricărui exercițiu comercial cu încălcarea prevederilor art. 5 alin. (1), cu suspendarea activității comerciale până la data autorizării și cu amendă:
a) de la 2.000.000 lei la 5.000.000 lei pentru structurile de vânzare cu suprafață mică;
b) de la 5.000.000 lei la 10.000.000 lei pentru structurile de vânzare cu suprafață medie;
c) de la 10.000.000 lei la 20.000.000 lei pentru structurile de vânzare cu suprafață mare;
d) de la 1.000.000 lei la 2.000.000 lei pentru comercianții ambulanți;
e) de la 5.000.000 lei la 10.000.000 lei pentru comercianții care practică vânzări în afara spațiilor comerciale și pentru cei care practică vânzări directe;
3. comercializarea de produse și servicii de piață, altele decât cele înscrise în autorizația de funcționare, cu amendă de la 1.000.000 lei la 10.000.000 lei;
5. oferirea spre vânzare a produselor în pierdere în alte cazuri decât cele prevăzute la art. 19, cu amendă de la 20.000.000 lei la 100.000.000 lei, în măsura în care nu sunt aplicabile prevederile Legii concurenței nr. 21/1996, cu modificările ulterioare;
6. vânzările de lichidare efectuate în alte cazuri decât cele prevăzute la art. 20 lit. a)-g), cu amendă de la 20.000.000 lei la 100.000.000 lei și cu sistarea operațiunilor de lichidare;
7. nerespectarea prevederilor art. 21 alin. (1) și ale art. 29 alin. (2), cu privire la notificare, cu amendă de la 2.000.000 lei la 10.000.000 lei;
8. neprezentarea la solicitarea organelor de control abilitate a documentelor legale privind justificarea situației care a motivat lichidarea, conform dispozițiilor cuprinse în art. 21 alin. (2), cu amendă de la 20.000.000 lei la 100.000.000 lei;
9. nerespectarea prevederilor art. 22, 25 și 26, cu amendă de la 20.000.000 lei la 100.000.000 lei și cu sistarea vânzărilor de lichidare sau de soldare, după caz;
10. realizarea vânzărilor de soldare în alte perioade decât cele prevăzute la art. 29 alin. (1), cu amendă de la 20.000.000 lei la 100.000.000 lei și cu sistarea vânzărilor de soldare;
11. neprezentarea, la solicitarea organelor de control abilitate, a documentelor legale justificative, conform prevederilor art. 28 și 33, cu amendă de la 20.000.000 lei la 100.000.000 lei;
12. nerespectarea prevederilor art. 21 alin. (3) și ale art. 30 alin. (2), cu amendă de la 5.000.000 lei la 30.000.000 lei;
13. utilizarea denumirii «soldare/solduri/soldări» sau a sinonimelor acesteia, în cazuri în care aceasta nu este în legătură cu o operațiune de soldare astfel cum este definită de prezenta ordonanță, cu amendă de la 20.000.000 lei la 100.000.000 lei și cu interzicerea practicării acestei denumiri;
14. practicarea de vânzări sau de orice alte procedee prevăzute la art. 43, cu amendă de la 100.000.000 lei la 500.000.000 lei, iar veniturile realizate din aceste practici se confiscă și se fac venit la bugetul de stat;
17. nerespectarea de către organizatorii de loterii publicitare a prevederilor art. 48 alin. (2), cu amendă de la 20.000.000 lei la 50.000.000 lei, iar veniturile realizate ilicit din această practică se confiscă și se fac venit la bugetul de stat;
20. nerespectarea prevederilor art. 58, 61 și 63, cu amendă de la 5.000.000 lei la 20.000.000 lei;
22. exercitarea de activități de comerț cu ridicata și comerț cu amănuntul în aceeași structură de vânzare, respectiv suprafață de vânzare, cu amendă de la 20.000.000 lei la 100.000.000 lei și cu interzicerea uneia dintre cele două activități;
23. desfășurarea oricărui exercițiu comercial în perioada suspendării activității comerciale, cu amenda prevăzută la pct. 1 lit. a)-e), caz în care limitele minime și maxime se dublează, iar veniturile realizate ilicit în perioada dintre data suspendării activității comerciale și momentul constatării contravenției se confiscă și se fac venit la bugetul de stat."
59. Articolul 81 va avea următorul cuprins:
Sancțiunile prevăzute la art. 80 se pot aplica și persoanelor juridice, caz în care limitele minime și maxime ale amenzilor se dublează."
60. Articolul 82 se abrogă.
61. Articolul 83 va avea următorul cuprins:
Împiedicarea sau obstrucționarea sub orice formă, de către comerciant sau de oricare altă persoană, a organelor autorităților administrației publice în exercitarea atribuțiilor lor privind controlul respectării prevederilor prezentei ordonanțe constituie contravenție și se sancționează cu amendă de la 20.000.000 lei la 50.000.000 lei."
62. Articolul 84 va avea următorul cuprins:
Contravențiile prevăzute la art. 80 se constată și se sancționează de către:
a) organele de control abilitate ale primăriilor, pentru cele prevăzute la pct. 1-4, 6-11, 13 și 21-23;
b) organele de control abilitate ale Ministerului Finanțelor Publice, pentru cele prevăzute la pct. 5, 6, 8-11, 13, 14, 17-19 și 22;
c) organele de control abilitate ale Autorității Naționale pentru Protecția Consumatorilor, pentru cele prevăzute la pct. 4, 12, 18, 20 și 21;
d) organele de control abilitate ale poliției, pentru cele prevăzute la pct. 15, 16 și 18."
63. Articolul 85 va avea următorul cuprins:
Prevederile prezentei ordonanțe referitoare la contravenții se completează cu dispozițiile Ordonanței Guvernului nr. 2/2001 privind regimul juridic al contravențiilor, aprobată cu modificări și completări prin Legea nr. 180/2002, cu excepția art. 28 și 29."
64. Articolul 86 va avea următorul cuprins:
În cazul repetării contravențiilor prevăzute la art. 80 pct. 1, 3, 6-11, 13, 22 și 23 într-un interval de 12 luni, chiar dacă amenda a fost plătită, precum și în cazul în care se încalcă în mod repetat dispozițiile legale privind liniștea și ordinea publică, primăriile vor suspenda activitatea comercială pe o perioadă de până la 30 de zile pentru structura de vânzare respectivă."
65. După articolul 86 se introduce articolul 861 cu următorul cuprins:
Art. 861. -
Sancțiunile aplicate de organele de control abilitate, conform prevederilor prezentei ordonanțe, vor fi aduse la cunoștință primăriilor în termen de 48 de ore de la aplicarea acestora."
66. Articolul 87 va avea următorul cuprins:
În cazul vânzărilor de lichidare și de soldare, atunci când acestea se efectuează în pierdere, conform prevederilor art. 19, costul de achiziție este deductibil din punct de vedere fiscal."
67. După articolul 87 se introduc articolele 871 și 872 cu următorul cuprins:
Ministerul cu atribuții în domeniul comerțului interior, cu avizul Ministerului Finanțelor Publice, va elabora norme metodologice de aplicare a prezentei ordonanțe, în termen de 60 de zile de la data publicării în Monitorul Oficial al României, Partea I, a legii de aprobare a prezentei ordonanțe. Normele metodologice vor fi supuse spre aprobare Guvernului."
68. Articolul 88 va avea următorul cuprins:
Ministerul cu atribuții în domeniul comerțului interior, în baza consultării cu alte organisme abilitate ale administrației publice, precum și cu organizațiile neguvernamentale, elaborează reglementări specifice cu privire la comercializarea produselor și serviciilor de piață."
69. După articolul 88 se introduce articolul 881 cu următorul cuprins:
Pentru realizarea unei baze de date privind rețeaua de distribuție și de prestări de servicii de piață autoritățile administrației publice locale vor transmite ministerului cu atribuții în domeniul comerțului interior informații privind rețeaua de distribuție, conform normelor stabilite de către acesta."
70. Articolul 89 va avea următorul cuprins:
(1) Anexa nr. 3 face parte integrantă din prezenta ordonanță și poate fi actualizată prin hotărâre a Guvernului.
(2) Valoarea amenzilor prevăzute la art. 80 și 83 se va actualiza prin hotărâre a Guvernului."
71. După articolul 89 se introduc articolele 90 și 91 cu următorul cuprins:
Prezenta ordonanță intră în vigoare la data de 1 ianuarie 2003."
72. În cuprinsul ordonanței titlurile articolelor se abrogă.
73. Anexele nr. 1 și 2 se abrogă.
74. Anexa nr. 3 va avea următorul cuprins:
5021 Întreținerea și repararea autovehiculelor (fără reparații executate în întreprinderi organizate de tip industrial)
5041 Vânzarea motocicletelor, pieselor și accesoriilor aferente
5042 Repararea și întreținerea motocicletelor
5050 Vânzarea cu amănuntul a carburanților pentru autovehicule
5131 Comerț cu ridicata al fructelor și legumelor proaspete
5132 Comerț cu ridicata al cărnii și mezelurilor
5135 Comerț cu ridicata al tutunului
5138 Comerț cu ridicata, specializat, al altor produse alimentare
5143 Comerț cu ridicata al aparatelor electrice și de uz gospodăresc și al aparatelor de radio și televizoare
5154 Comerț cu ridicata al echipamentelor și furniturilor, de fierărie, ipsosărie și încălzire
5156 Comerț cu ridicata al altor produse intermediare, n.c.a.
5164 Comerț cu ridicata al mașinilor și materialelor de birou
5166 Comerț cu ridicata al mașinilor, accesoriilor și uneltelor agricole
5170 Comerț cu ridicata al altor produse, n.c.a.
5224 Comerț cu amănuntul al pâinii, produselor de patiserie și zaharoaselor
5227 Comerț cu amănuntul, în magazine specializate, al produselor n.c.a.
5233 Comerț cu amănuntul al produselor cosmetice și de toaletă
5245 Comerț cu amănuntul al articolelor și aparatelor electrice de uz casnic
5246 Comerț cu amănuntul al articolelor de fierărie, vopsitorie, sticlă și articolelor din sticlă
5247 Comerț cu amănuntul al cărților, jurnalelor și articolelor de papetărie
5248 Comerț cu amănuntul, în magazine specializate, al altor produse, neclasificate în altă parte
5260 Comerț cu amănuntul al bunurilor de ocazie vândute prin magazine
5274 Alte reparații de articole personale și gospodărești
5541 Cafenele și baruri fără spectacol
5542 Cafenele și baruri cu spectacol
7133 Închirierea mașinilor și echipamentelor de birou
7140 Închirierea bunurilor personale și gospodărești
7483 Activități de secretariat, dactilografiere, multiplicare și traduceri
9305 Alte activități de servicii
9500 Activități ale personalului angajat în gospodării personale
1) Conform Hotărârii Guvernului nr. 656/1997 privind aprobarea Clasificării activităților din economia națională - CAEN, publicată în Monitorul Oficial al României, Partea I, nr. 301 și 301 bis din 5 noiembrie 1997."
Ordonanța Guvernului nr. 99/2000 privind comercializarea produselor și serviciilor de piață, publicată în Monitorul Oficial al României, Partea I, nr. 424 din 1 septembrie 2000, cu modificările și completările aduse prin prezenta lege, va fi republicată în Monitorul Oficial al României, Partea I, dându-se textelor o nouă numerotare.
Această lege a fost adoptată de Senat în ședința din 21 noiembrie 2002, cu respectarea prevederilor art. 74 alin. (2) din Constituția României.
Această lege a fost adoptată de Camera Deputaților în ședința din 26 noiembrie 2002, cu respectarea prevederilor art. 74 alin. (2) din Constituția României.
București, 7 decembrie 2002.

References: Articolul 16
 Articolul 17
 articolul 17
 articolul 171
 Articolul 21
 Articolul 22
 Articolul 31
 Articolul 36
 Articolul 46
 Articolul 47
 Articolul 48
 Articolul 49
 Articolul 50
 Articolul 51
 Articolul 54
 articolul 54
 articolul 541
 Articolul 61
 Articolul 71
 Articolul 80
 Articolul 81
 Articolul 82
 Articolul 83
 Articolul 84
 Articolul 85
 Articolul 86
 articolul 86
 articolul 861
 Articolul 87
 articolul 87
 Articolul 88
 articolul 88
 articolul 881
 Articolul 89
 articolul 89